S-1470/2007

Ár 2007, miðvikudaginn 28. nóvember, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1310/2007: Ákæruvaldið (Þ-kvk-nf S-kvk-nf G-kvk-nf) gegn M-kk-þgf G-kk-þgf (G-kvk-nf R-kvk-nf hdl.) sem tekið var til dóms hinn 23. nóvember sl. að lokinni aðalmeðferð.

Málið er höfðað með ákæru Lögreglustjórans á höfuðborgarsvæðinu, dagsettri 3. október sl. á hendur ákærða, M-kk-þgf G-kk-þgf, kt. [...], „líkamsárás, með því að hafa aðfaranótt sunnudagsins 26. nóvember 2006, í Austurstræti í Reykjavík, ráðist á B-kk-þf S-kk-þf K-kk-þf, kt. [...], og slegið hann hnefahöggi í andlit, þannig að hann féll í götuna, með þeim afleiðingum að hann hlaut kúlu, marblett og eymsli hægra megin á enni, skurð fyrir neðan vinstra auga, mar og glóðarauga á vinstra auga og talsverðan bólguhnúð yfir vinstra kinnbeini, bólgu á nefi og yfir nefrót og flísaðist upp úr vinstri framtönn í efri gómi og brotnaði af hægri framtönn í neðri góm.

Telst þetta varða við 1. mgr. 218. gr. almennra hegningarlaga nr. 19, 1949, sbr. 11. gr. laga nr. 20, 1981 og 111. gr. laga nr. 82, 1998..

Þess er krafist að ákærði verði dæmdur til refsingar. Í málinu gerir áðurnefndur B-kk-nf S-kk-nf þá kröfu, að ákærði verði dæmdur til að greiða bætur að fjárhæð kr. 986.140. Þá er krafist vaxta samkvæmt IV. kafla vaxtalaga nr. 38, 2001, af fjártjóni og miska frá 26. nóvember 2006 og þar til einn mánuður er liðinn frá því að bótakrafan hefur verið birt ákærða, en dráttarvaxta samkvæmt 1. mgr. 6. gr. kafla vaxtalaga frá þeim degi til greiðsludags, allt í samræmi við 9. gr. vaxtalaga nr. 38, 2001.“

Málavextir

Fyrir liggur, að aðfaranótt sunnudagsins 26. nóvember 2006, rétt fyrir klukkan hálfþrjú, var ákærði staddur í Austurstræti í Reykjavík ásamt unnustu sinni, I-kvk-þgf H-kvk-þgf og annarri stúlku til. Hafði kastast í kekki milli ákærða og I-kvk-ef en B-kk-nf S-kk-nf K-kk-nf, sem hafði orðið þessa var, gekk á milli þeirra til þess að stilla til friðar. Sló ákærði þá B-kk-þf S-kk-þf eitt högg í andlitið svo að hann féll til jarðar. Lögregla var kölluð til og var ákærði handtekinn og fluttur í fangageymslu. B-kk-nf S-kk-nf leitaði læknishjálpar á slysadeildinni í Fossvogi þegar eftir atvikið og svo til K-kk-ef G-kk-ef tannlæknis. Hafði hann skorist og bólgnað í andliti og fjórar tennur í honum brotnað samkvæmt því sem segir í læknisvottorðum um atvikið. Hefur ákærði ekki borið brigður á það að áverkarnir sem þar er lýst og í ákærunni séu af hans völdum, annað hvort eftir höggið sjálft eða eftir það að B-kk-nf S-kk-nf féll við höggið í götuna. Ákærði hefur með þessari líkamsárás orðið brotlegur við 1. mgr. 218. gr. almennra hegningarlaga, eins og í ákæru segir.

Refsing, skaðabætur og sakarkostnaður

Refsing ákærða þykir hæfilega ákveðin fangelsi í 60 daga. Rétt þykir að fresta

framkvæmd refsingarinnar og ákveða að hún falli niður að liðnum 3 árum frá dómsuppsögu, haldi ákærði almennt skilorð 57. gr. almennra hegningarlaga.

Af hálfu B-kk-ef S-kk-ef K-kk-ef er þess krafist að ákærði verði dæmdur til þess að greiða 986.140 krónur í skaðabætur, ásamt vöxtum samkvæmt IV. kafla laga um vexti og verðtryggingu nr. 38, 2001 af fjártjóni og miska, frá 26. nóvember 2006 þar til einn mánuður er liðin frá birtingu bótakröfunnar en síðan með dráttarvöxtum til greiðsludags. Sundurliðast krafan sem hér segir:

-miskabætur samkvæmt 26. gr. skaðabótalaga nr. 50, 1993 kr. 750.000

-útlagður kostnaður - 105.442

-lögmannsaðstoð - 130.698

samtals kr. 986.140

Miskabætur til B-kk-ef S-kk-ef þykja vera hæfilegar 600.000 krónur. Þá hafa verið færð fram nægileg gögn til stuðnings kröfuliðnum um útlagðan kostnað og ber að taka þann lið til greina. Ber því að dæma ákærða til þess að greiða B-kk-þgf S-kk-þgf 705.442 krónur í skaðabætur ásamt almennum vöxtum samkvæmt IV. kafla vaxtalaga frá 26. nóvember 2006 til 21. nóvember 2007 en með dráttarvöxtum eftir það til greiðsludags samkvæmt III. kafla laganna. Þá ber einnig að dæma ákærða til þess að greiða B-kk-þgf S-kk-þgf 130.698 krónur í bætur vegna lögmannskostnaðar, sbr. 4. tl. 172. gr. laga um meðferð opinberra mála nr. 19, 1991.

Loks ber að dæma ákærða til þess að greiða verjanda sínum, G-kvk-þgf R-kvk-þgf hdl., 150.000 krónur í málsvarnarlaun, sem dæmast með virðisaukaskatti, svo og 25.700 krónur í annan sakarkostnað.

DÓMSORÐ:

Ákærði, M-kk-nf G-kk-nf, sæti fangelsi í 60 daga. Frestað er framkvæmd refsingarinnar og fellur hún niður að liðnum 3 árum frá dómsuppsögu, haldi ákærði almennt skilorð.

Ákærði greiði B-kk-þgf S-kk-þgf K-kk-þgf 705.442 krónur í skaðabætur ásamt almennum vöxtum frá 26. nóvember 2006 til 21. nóvember 2007 en með dráttarvöxtum eftir það til greiðsludags. Þá greiði ákærði B-kk-þgf S-kk-þgf 130.698 krónur í bætur vegna lögmannskostnaðar.

Ákærði greiði verjanda sínum, G-kvk-þgf R-kvk-þgf hdl., 150.000 krónur í málsvarnarlaun og 25.700 krónur í annan sakarkostnað.

P-kk-nf G-kk-nf